Source: http://www.romaniacurata.ro/lovitura-la-csm-sefa-sectiei-penale-a-inaltei-curti-respinsa-completul-elenei-udrea-si-alinei-bica-afectat/
Timestamp: 2019-03-25 20:32:45+00:00

Document:
Lovitură la CSM: şefa Secţiei Penale a Înaltei Curţi, respinsă. Completul Elenei Udrea şi Alinei Bica, afectat | România curată
Ionuț Dorobanțu 1 martie 2018
În timp ce prim-vicepreşedintele Comisiei Europene Frans Timmermans era la Bucureşti pentru a discuta situația din Justiţie, Secţia pentru judecători a CSM a luat o decizie cel puţin interesantă, cu efecte asupra dosarelor penale cu miniştri şi parlamentari de pe rolul Înaltei Curţi de Casaţie şi Justiţie. A respins candidatura judecătoarei Mirela Sorina Popescu la şefia Secţiei Penale a ICCJ pentru un nou mandat de 3 ani. Judecătoarea Popescu a condus această secţie în ultimii 3 ani. Mandatul ei a expirat pe 24 ianuarie când CSM a amânat să ia în discuţie candidatura ei pentru un nou mandat de 3 ani şi să ceară reinvestirea de către preşedintele României. În schimb, CSM a lăsat-o tot pe judecătoarea Popescu să conducă interimar Secţia Penală a ICCJ.
„Secţia pentru judecători a Consiliului Superior al Magistraturii a hotărât respingerea candidaturii pentru funcţia de preşedinte al Secţiei penale a Înaltei Curţi de Casaţie şi Justiţie a doamnei judecător Popescu Mirela Sorina. (Admitere 4, respingere 5, 1 abţinere)”, se arată în ordinea de zi soluţionată a CSM.
De ce e important şeful Secţiei Penale a ICCJ
Surse din cadrul CSM au explicat pentru România Curată că preşedintele Secţiei Penale a ICCJ este extrem de important întrucât organizează completurile de judecată şi planificările de şedinţă. În plus, conduce Completurile de dezlegare a chestiunilor de drept şi, cel mai important, conduce unul dintre cele două Completuri de 5 judecători ale ICCJ, care dau sentinţele definitive la miniştri şi parlamentari. După cum ştiţi, demnitarii sunt judecaţi de Secţia penală a ICCJ.
Judecătoarea Mirela Popescu conduce Completul de 5 judecători la Elenei Udrea şi Alina Bica
Completul de 5 judecători al ICCJ care judecă apelul în dosarul gala Bute şi va da verdictul final este format din următorii judecători: Mirela Sorina Popescu – preşedinte, Ionuţ Matei – judecător, Constantin Epure – judecător, Simona Cîrnaru – judecător, Simona Encean – judecător.
Potrivit aceloraşi surse, C5 condus de judecătoarea Popescu judecă şi cele două procese de corupţie în care a fost condamnată fosta şefă a DIICOT, Alina Bica, prietena de shopping la Paris a Elenei Udrea. La fond, Bica a primit 4 ani cu executare în dosarul cu Adriean Videanu şi 3 ani şi jumătate în dosarul cu fostul şef al Fiscului, Şerban Pop. Elena Udrea a primit 6 ani cu executare. Acum, ambele sunt plecate în Costa Rica. Alina Bica susţine că face avocatura acolo, iar Elena Udrea că este însărcinată cu gemeni. Odată ajunsă în Costa Rica, Udrea a declarat la Antena 3 că medicii i-au recomandat să evite călătorile cu avionul din pricina sarcinei.
În acest moment, ca şef interimar al Secţiei Penale a ICCJ, judecătoarea Mirela Popescu conduce încă C5, însă va fi schimbată în momentul în care va fi numit un alt şef plin.
Noile legi ale Justiţiei: şeful Secţiei Penale a ICCJ e numit de Secţia pentru judecători a CSM, nu de către preşedintele României
Mişcarea Secţiei pentru judecători a CSM vine în contextul în care modificările la cea mai importantă lege a Justiţiei – Legea 303/2004 privind Statutul judecătorilor şi procurorilor – au trecut de controlul de constituţionalitate a CCR. Instanţa de contencios constituţional nu a găsit nicio problemă în faptul că preşednitele României a fost scos din procedura de numire a şefilor ICCJ. Dacă legea intra în vigoare, numirea şefului Secţiei Penale a ICCJ va fi făcută de Secţia pentru judecători a CSM.
5 thoughts on “Lovitură la CSM: şefa Secţiei Penale a Înaltei Curţi, respinsă. Completul Elenei Udrea şi Alinei Bica, afectat”
Nelu Stiuca 2 martie 2018 at 09:57
Prim-vicepresedintele Comisiei Europene Frans Timmermans cu ocazia vizitei sale la Bucuresti confirma lumii CA DE FAPT IN URMA LOVITURII DE STAT DIN DECEMBRIE 1989 POPORUL ROMAN ESTE ACUM SUPUSA dupa 28 de ani UNUI GENOGID EXERCITAT CU MARE CRUZIME DE CATRE INSASI CLASA POLITICA MAFIOTIZATA SI TICALOASA A RO, CARE ESTE PE LOCUL 2 IN LUME DUPA SIRIA LA EXODUL POPULATIEI.
Mesajele vicepresedintelui Comisiei Europene au fost clare precum cristalul:
-Numai magistratii pot judeca magistrati, nu guvernul, nu politicienii. Deci, cu alte cuvinte, dupa avizul negativ al CSM, propunerea de revocare a dnei Kovesi nu mai are nicio justificare.
-Ridicarea MCV in 2019 nu este o certitudine, este doar o ambitie, o tinta care poate fi atinsa doar daca nu ne oprim sau, chiar mai rau, nu facem pasi inapoi in privinta justitiei. Deci daca vor continua atacurile, ridicarea MCV nu va intra in discutie.
-Nu sunt probleme in sistemul judiciar, romanii pot fi mandri de justitia lor. Deci, abuzurile de care se plang penalii ori nu exista deloc, ori sunt doar cazuri punctuale care trebuie anchetate de sistemul judiciar. “Atacurile la adresa Justitiei risca sa lase impresia romanilor ca e o problema cu Justitia. Convingerea noastra e ca nu e nimic in neregula”.
-Comisia Europeana nu este dezinformata, dl Timmermans nu a gasit la Bucuresti o realitate diferita de cea pe care o stia din informatiile primite inclusiv de la misiunea din Bucuresti, pe care laudat-o apasat. Aceasta teza nu mai tine, iar inainte de a o invoca, liderii romani sunt invitati sa sune direct la vicepresedintele CE. Implicit, aici Timmermans acuza liderii de la Bucuresti de minciuna.
-Finantarile europene vor fi conditionate de respectarea statului de drept. Si, atentie, nu este vorba doar despre confinantari, ci despre toti banii europeni, inclusiv despre subventii. Sa vedem cum va fi cand agricultorii romani vor ramane fara subventii.
-De acum, Timmermans personal va fi in legatura permanenta cu Bucurestiul, inclusiv cu Parlamentul, pentru a face impreuna legile justitiei si modificarile la Codul Penal. “Cooperam astfel incat lupta anticoruptie sa fie ireversibila si sa ajungem in punctul in care nu exista regrese”.
Alec 5 martie 2018 at 22:28
Legile Justitiei,sunt bune si nu trebuiesc modificate a spus vicepresedindele UE, IN ROMANIA LUCREAZA FOARTE BINE,IAR HOTII TREBUIE SA FIE TRIMISI IN FATA JUDECATORILOR. JUDECATORI TRIMIT HOTI DUPA GRATI,PE BANDA RULANDA SI ASTA INSEAMNA CA JUSTITIA ISI FACE DATORIA.INTRAREA IN SHENGEN SI RIDICAREA MCV, DEPIND DE LUPTA ANTICORUPTIEI. ROMANI VOR CA JUSTITIA SA TRIMITA TOTI HOTII DUPA GRATII, CAT MAI REPEDE.VREM POLITICA FARA PENALI SI VREM CA SA LI SE CONFISTE AVERILE ILICITE.DE 28 DE ANI POLITICIENII CORUPTI AU FURAT IN JUR DE 400 DE MILIARDE DE EURO ,DIN BUGETUL ROMANILOR.PESTE 5 MILIOANE DE ROMANI AU RAMAS, FARA LOCURI DE MUNCA SI ACUM LUCREAZA PENTRU, TARILE DEMOCRATICE DEZVOLTATE DIN TOATA LUMEA.ASTA FIIND O MARE PAGUBA LA BUGETUL ROMANIEI.ROMANIA A LUAT UN DRUM GRESIT DUPA REVOLUTIE.BEIZADELELE COMUNISTE HOATE SI INCOMPETENTE ,AU FURAT BANII ROMANILOR SI AU CONDAMNAT PE ROMANI, LA SARACIE SI GENOCID.
Fabiana 2 martie 2018 at 16:31
„Subjugarea justitiei de catre PSD-ALDE continua cu forme mai „subtile”. Am citit acum vreo saptamana un articol care „inventaria” simpatiile poltice in CSM – Sectia Judecatori si anume 5 pro PSD la 4.
Tot in articol se preciza ca o cucoana de acolo (nu i-am retinut numele) cica este invitata des in platourile Antenei 3. Daca este asa, ma intreb daca este conform legii si regulamentelor privind expunerea opiniilor politice in mass-media! O alta este sotia unui avocat apropiat de nu stiu ce parlamentar PSD, un fel de om de casa al acestuia!
De aceea se doreste excluderea presedintelui din numiri, el s-ar putea opune motivand simpatiile politice exprimate public si care afecteaza impartialitatea.
De ce se-au concentrat asa de mult pe schimbarea legilor justitiei, daca oricum au o parte a justitiei la degetul mic, sau le este frica ca judecatorii simpatizanti vizibili in mass media ai PSD pot defecta?
Alec 5 martie 2018 at 22:38
PSD PIERDE IN SONDAJE IN FIECARE ZI ,EI AU DEZAMAGIT PROPRIUL ELECTORAT,PENTRUCA PSD AU MINTIT SI INSELAT PE ROMANI CAND DRAGNEA A PROMIS CA IMEDIAT DUPA CE PUN MANA PE PUTERE VOR MARI PENSIILE DE MIZERIE .DRAGNEA SI TARICEANU,AU VRUT SA SCAPE DE DOSARELE LOR PENALE.CREDEM CA TREBUIE SA SE MOBILIZEZE ROMANII SI SA-I ALUNGE DELA GUVERNARE .ROMANII AU MOTIVE ACUM ,PENTRUCA PENTRU MARIREA SALARIILOR SI PENSIILE LOR NESIMTITE, SAU GASIT BANI.
Cristi C 8 martie 2018 at 20:55
Fabiana, ești foarte dezinformată. feisbucile nu pot fi considerate surse de informații de nicio persoană sănătoasă la cap ci doar pagini de bârfe și minciuni. PSD-ul nu numește judecători în CSM. Asta s-o spui tinerilor fără cunoștințe din piață. Acolo merg dezinformări și minciuni de acest tip.
Probabil că te referi la dna judecător Gabriela Baltag. Ea a fost aleasă în CSM în nov 2016 prin votul direct al judecătorilor din România. Pentru ea au votat 777 de judecători, fiind pe primul loc. Candidatul de pe locul doi a avut mai puțin cu 350 de voturi.

References: CSM 
 ICCJ 
 CSM 
 CSM 
 ICCJ

 CSM 
 ICCJ 
 ICCJ 
 ICCJ 
 CSM 
 ICCJ 
 CSM 
 CSM